CELEX: 32011D0128
Language: lt
Date: 1298505600000
Title: 2011/128/ES: 2011 m. vasario 24 d. Komisijos sprendimas, pakeičiantis Sprendimą 2007/863/EB, kuriuo pagal Tarybos direktyvą 91/676/EEB dėl vandenų apsaugos nuo taršos nitratais iš žemės ūkio šaltinių Jungtinei Karalystei suteikiamas leidimas Šiaurės Airijoje taikyti leidžiančią nukrypti nuostatą (pranešta dokumentu Nr. C(2011) 1033)

25.2.2011   
            
            
               LT
            
            
               Europos Sąjungos oficialusis leidinys
            
            
               L 51/21
            
         KOMISIJOS SPRENDIMAS
   2011 m. vasario 24 d.
   pakeičiantis Sprendimą 2007/863/EB, kuriuo pagal Tarybos direktyvą 91/676/EEB dėl vandenų apsaugos nuo taršos nitratais iš žemės ūkio šaltinių Jungtinei Karalystei suteikiamas leidimas Šiaurės Airijoje taikyti leidžiančią nukrypti nuostatą
   (pranešta dokumentu Nr. C(2011) 1033)
   (Tekstas autentiškas tik anglų kalba)
   (2011/128/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. gruodžio 12 d. Tarybos direktyvą 91/676/EEB dėl vandenų apsaugos nuo taršos nitratais iš žemės ūkio šaltinių (1), ypač į jos III priedo 2 dalies trečią pastraipą,
   kadangi:
   
               (1)
            
            
               Jei valstybė narė vienam hektarui per metus numato panaudoti kitokį mėšlo kiekį nei nurodyta Direktyvos 91/676/EEB III priedo 2 dalies antros pastraipos pirmame sakinyje ir tos pastraipos a punkte, tas mėšlo kiekis turi būti toks, kad netrukdytų siekti minėtos direktyvos 1 straipsnyje nustatytų tikslų ir būtų pagrįstas objektyviais kriterijais, tokiais kaip ilgas vegetacinis pasėlių laikotarpis ir didelį azoto kiekį įsisavinantys pasėliai.
            
         
               (2)
            
            
               2007 m. gruodžio 14 d. Komisija priėmė Sprendimą 2007/863/EB, kuriuo pagal Tarybos direktyvą 91/676/EEB dėl vandenų apsaugos nuo taršos nitratais iš žemės ūkio šaltinių Jungtinei Karalystei suteikiamas leidimas Šiaurės Airijai taikyti leidžiančią nukrypti nuostatą (2), kuriuo leido Šiaurės Airijos ūkiuose, kurių bent 80 % sudaro ganyklos, naudoti tokį gyvulių mėšlo kiekį, su kuriuo į vieną hektarą per metus patektų 250 kg azoto.
            
         
               (3)
            
            
               Sprendimu 2007/863/EB suteikta leidžianti nukrypti nuostata 2009 m. buvo taikoma maždaug 150 Šiaurės Airijos ūkių, o tai atitinka apytikriai 0,6 % visų ūkių ir 1 % visos žemės ūkio paskirties žemės. Sprendimas 2007/863/EB nustoja galioti 2010 m. gruodžio 31 d.
            
         
               (4)
            
            
               2010 m. rugsėjo 23 d. Jungtinė Karalystė dėl Šiaurės Airijos regiono pateikė Komisijai prašymą pratęsti leidžiančios nukrypti nuostatos taikymo laikotarpį. Prašymas pagrįstas Direktyvos 91/676/EEB III priedo 2 dalies trečioje pastraipoje nurodytais objektyviais kriterijais.
            
         
               (5)
            
            
               Jungtinė Karalystė Šiaurės Airijos regionui priėmė naują 2011 m. sausio mėn.–2014 m. gruodžio mėn. laikotarpio veiksmų programą, kurioje iš esmės numatytos tos pačios priemonės kaip ir laikotarpio iki 2010 m. gruodžio 31 d. veiksmų programoje, taikomoje visoje Šiaurės Airijos teritorijoje.
            
         
               (6)
            
            
               Nitratų koncentracija paviršiniuose Šiaurės Airijos vandenyse išlieka santykinai maža, 2008 m. 99,7 % stebėjimo stočių vidutinė nitratų koncentracija buvo mažesnė nei 25 mg NO3/l. Laikotarpiu nuo 2005 m. iki 2008 m. paviršinio vandens stebėjimo vietose buvo stebima nepakitusi ar mažėjanti vidutinė nitratų koncentracija, įskaitant surinkimo vietas, kuriose yra daugiausia ūkių, kuriems taikoma nukrypti leidžianti nuostata. Vidutinė nitratų koncentracija požeminiame vandenyje 2008 m. 91,9 % stebėjimo stočių buvo mažesnė nei 25 mg NO3/l, tiriant šį vandenį taip pat buvo stebimos panašios nekintančios ar mažėjančios koncentracijos tendencijos kaip ir paviršinio vandens atveju.
            
         
               (7)
            
            
               2006–2010 m. gyvulių kiekis Šiaurės Airijoje kito taip: avių sumažėjo 12,5 %, naminių paukščių – 11,5 %, galvijų – 4,7 %, o kiaulių kiekis padidėjo 9,8 %. Šiaurės Airijos ūkiuose gyvuliai ir toliau daugiausia šeriami žole.
            
         
               (8)
            
            
               Mėšlo N, pagaminto Šiaurės Airijos ūkiuose 2006–2010 m. laikotarpiu, kiekis sumažėjo 6,4 %, nors gyvulių mėšlo, naudojamo viename žemės hektare, kiekis sumažėjo 4,7 %. Žemės ūkio plotas, kuriame galima naudoti mėšlą, sumažėjo 1,7 %. Pagrindinis mėšlo N šaltinis Šiaurės Airijoje yra galvijai, kiti šaltiniai yra avys, naminiai paukščiai ir kiaulės. Bendras mėšlo N sumažėjimas didele dalimi yra susijęs su galvijų sektoriaus sumažėjimu, o pačiame sektoriuje pagrindinė pokyčių priežastis yra tai, kad auginama mažiau mėsinių karvių ir jų palikuonių.
            
         
               (9)
            
            
               Atsižvelgiant į mokslinę informaciją, nurodytą prašyme pratęsti leidžiančios nukrypti nuostatos taikymo laikotarpį, ir priemones, kurias Jungtinė Karalystė įsipareigojo taikyti Šiaurės Airijos regione 2011 m. sausio mėn.–2014 m. gruodžio mėn. veiksmų programoje, galima daryti išvadą, kad sąlygos, dėl kurių suteikiama Direktyvoje 91/676/EEB nurodyta leidžianti nukrypti nuostata, tokios kaip ilgas vegetacinis pasėlių laikotarpis ir didelį azoto kiekį įsisavinantys pasėliai, tebėra tenkinamos ir kad ši leidžianti nukrypti nuostata netrukdo siekti minėtoje direktyvoje nustatytų tikslų.
            
         
               (10)
            
            
               Siekiant užtikrinti, kad atitinkami ganykliniai ūkiai ir toliau galėtų naudotis leidžiančia nukrypti nuostata, tikslinga pratęsti Sprendimo 2007/863/EB taikymo laikotarpį iki 2014 m. gruodžio 31 d.
            
         
               (11)
            
            
               Tačiau, siekiant sumažinti administracinę naštą, Sprendime 2007/863/EB nustatyti ataskaitų teikimo Komisijai galutiniai terminai turėtų būti pakoreguoti – Jungtinės Karalystės Šiaurės Airijos regionui reikėtų nustatyti vieną galutinį terminą, iki kurio turėtų būti pateiktos visos ataskaitos.
            
         
               (12)
            
            
               Šiame sprendime numatytos priemonės atitinka Direktyvos 91/676/EEB 9 straipsniu įkurto Nitratų komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2007/863/EB iš dalies keičiamas taip:
   
               1.
            
            
               1 straipsnis pakeičiamas taip:
               „1 straipsnis
               Šiame sprendime nurodytomis sąlygomis suteikiama 2007 m. rugpjūčio 10 d. laišku Jungtinės Karalystės prašyta Šiaurės Airijai leidžianti nukrypti nuostata dėl didesnio gyvulių mėšlo kiekio nei nurodyta Direktyvos 91/676/EEB III priedo 2 skyriaus antros pastraipos pirmame sakinyje ir tos pastraipos a punkte ir patenkinamas 2010 m. rugsėjo 23 d. laišku pateiktas prašymas pratęsti jos taikymo laikotarpį.“
            
         
               2.
            
            
               8 straipsnio 1 dalies paskutinis sakinys pakeičiamas taip:
               „Šie žemėlapiai pateikiami Komisijai kasmet iki birželio mėn.“
            
         
               3.
            
            
               11 straipsnis pakeičiamas taip:
               „11 straipsnis
               Taikymas
               Šis sprendimas taikomas įgyvendinant 2010 m. Šiaurės Airijos nitratų veiksmų programos įgyvendinimo taisykles.
               Jis nustoja galioti 2014 m. gruodžio 31 d.“
            
         2 straipsnis
   Šis sprendimas skirtas Jungtinei Didžiosios Britanijos ir Šiaurės Airijos Karalystei.
   
      Priimta Briuselyje 2011 m. vasario 24 d.
      
         
            Komisijos vardu
         
         Janez POTOČNIK
         
            Komisijos narys
         
      
   
   
      (1)  OL L 375, 1991 12 31, p. 1.
   
      (2)  OL L 337, 2007 12 21, p. 122.